અમદાવાદ: ગાંધીનગર જિલ્લામાં રહેતા એક વૃદ્ધે મુસીબતના સમય પર તેના પીએસઆઇ ભાઇને સાચવવા માટે આપેલા પાંચ લાખ રૂપિયાના સોના-ચાંદીના દાગીના એકાએક ગુમ કરી દેવાનો કિસ્સો પ્રકાશમાં આવ્યો છે. કૃષ્ણનગર પોલીસે એક જ પરિવારના ત્રણ સભ્ય વિરુદ્ધમાં ગુનો દાખલ કરીને તપાસ શરૂ કરી છે. ઉલ્લેખનીય છે દાગીના ગુમ કરી દેનાર વ્યકિત મેઘાણીનગર પોલીસ સ્ટેશનમાં પોલીસ સબઇન્સ્પેકટર તરીકે ફરજ બજાવે છે. બે વર્ષ પહેલાં મોટાભાઇએ રૂ.પાંચ લાખના દાગીના સાચવવા માટે તેમને આપ્યા હતા.